Айдос Үкібай. Президент Денис Теннің отбасына қоңырау шалып, көңіл айтты
"Айдос Үкібай. Президент Денис Теннің отбасына қоңырау шалып, көңіл айтты" | "https://abai.kz/post/73553"
TITLE: Айдос Үкібай. Президент Денис Теннің отбасына қоңырау шалып, көңіл айтты
URL: https://abai.kz/post/73553
META: "Айдос Үкібай. Президент Денис Теннің отбасына қоңырау шалып, көңіл айтты" | "https://abai.kz/post/73553"
DATE: 20.07.2018
AUTHOR(s): Abai.kz
TOTAL WORDS: 154
TEXT: Қазақстан Президентінің баспасөз хатшысы Айдос Үкібай ҚазАқпарат тілшісіне белгілі спортшы Денис Теннің қазасын Елбасының қалай қабылдағаны туралы айтып берді. Оның айтуынша, Нұрсұлтан Назарбаев дереу Бас прокурор мен Ішкі істер министріне спортшының қазасы туралы қылмыстық істі ерекше бақылауға алуды тапсырған болатын. «Мемлекет басшысы жас әрі талантты, Қазақстан мен әлемнің сүйіспеншілігіне бөленіп үлгерген, болашағынан зор үміт күттірген Денис Теннің бақилық болуын ауыр қайғымен және зор күйзеліспен қабылдады. Президент Қазақстанда мәнерлеп сырғанаудың негізін қалаған және еліміздегі спорттың дамуына зор үлес қосқан Денистің жақындары мен туыстарына көңіл айту жеделхатын жіберді», - деді Айдос Үкібай. Сонымен бірге, Нұрсұлтан Назарбаев жастарға үлгі бола білген тамаша ұлды, өз елінің нағыз патриотын тәрбиелеп өсірген Денис Теннің ата-анасына қоңырау шалып, көңіл айтқан. «Мемлекет басшысы Денистің мезгілсіз дүниеден өтуі - жақындары мен туыстары үшін ғана емес, тұтас мемлекет үшін орны толмас қаза екенін жеткізді. Мәнерлеп сырғанаушының ата-анасына көңіл айта отырып, Президент қылмыскерлердің жазасыз қалмайтынын баса айтты», - деді Елбасының Баспасөз хатшысы Айдос Үкібай. Abai.kz
